Bestes van … | Spokie sny Spoor
Category Archives: Bestes van …
Bestes van ..., Die Groot Vyf, Geveerdes
November 19, 2014 VerrassendNuut	33 Comments
WELKOM BY WOORDE VAN WYSHEID
Hier onder is sommige van die foto's op spokiesnyspoor.wordpress.com met wysheidspreuke
Die meeste gedagtes gaan oor 'n NUWE BEGIN. Want voor ons nie leer om te leef vanuit hart en siel, sal die lewe nooit sin maak nie
Indien 'n spreuk jou hart tref, laat dit toe … Plak dit op 'n plekkie totdat die verborge wysheid daarin vervat, jou lewe vorm en lig laat voortspruit
(Fotos deur Blommie)
Kyk gerus onder die hoofbladsy "WYSHEDE" vir nuwe toevoegings
Blink in die oog
October 8, 2014 VerrassendNuut	19 Comments
Die oog van die dier op 'n foto is gewoonlik dit wat jou aandag gryp en jou siel warm woel.
Ek lees dat indien jy nie die blink in 'n oog vasgevang kry nie kan jy maar die foto weggooi of in jou emosionele file stoor. Dis natuurlik makliker gesê as gedaan, want net soos die mens, draai die dier ook sy kop weg teen skerp lig of trek 'n sluier oor die oog.
Vanuit die donkerkamer by die huis spring daar soms gelukkies uit. Hierdie oë is vasgevang gedurende April 2014 in die Krugerwildtuin. Die kanse is dus goed dat hulle vandag nog rondloer deur die ruig blare of waterdruppels in hierdie asemrowende wildernis.
Verleidende lang oogwimpers van die kameelperd
Die oog van die rooibok is 'n spieël waarin jy kyk
Kyk diep in die oog hier bo, jy sal die voertuig asook 'n ander bok daarin sien. Let ook op die doudruppel wat vroegoggend nog hang aan 'n haartjie aan die onderste ooglid.
Bloedsuiers in kreukels om die oog
Bosluise ry saam hierdie witrenoster (ceratotherium simum) in die Satara omgewing. Let ook die vliegie op die boonste lid van die oog. Dis dus nie net die lens van die kamera wat jagmaak op die blink in die dier se oog nie. Die renoster is gewoonlik hardkoppig en weier soms om op te kyk. Gewoonlik steur hul hulself min aan gebeure rondom hulle en sal ongestoord voortwei.
Glans in die oog van die seekoei
Seekoeie is lief om na jou te staar en lewer gewoonlik goeie skynsels in oë op.
Satara sebra hings met manjifieke huid en oop gesig
Sebra's is rasserig en baie prikkelbaar. Hul deurdringende gerunnik, kwa-ha! kwa-ha! kan selfs snags in die donker oerwoud gehoor word.
Daar is natuurlik niks so mooi soos die knipoog van die son wat tussen rimpels in die water na jou terugweerkaats nie …